གཉིས།ཁུ་ཝེ་ཐེ་དང་སོ་ཏི་ཨ་རབ་ཀྱི་པེ་ཏུ་ཡན་མི།༢༠༡༡ལོར་ཁུ་ཝེ་ཐེའི་པེ་ཏུ་ཡན་མིས་རྒོལ་གཏམ་སྤེལ་བའི་བྱ་འགུལ་རབ་དང་རིམ་པ་སྤེལ་འགོ་ཚུགས།པེ་ཏུ་ཡན་འབྲོག་པའི་རུས་རྒྱུད་ཚོ་བ་མང་ཤོས་ཀྱིས་མཚོ་ཁུག་རྒྱལ་ཁབ་རང་བཙན་བྱེད་སྐབས་སྤྱི་དམངས་ཀྱི་ཐོབ་ཐང་ཐོབ་ཐབས་བྲལ་པས།ཁོང་ཚོའི་ཕྱི་རབས་པ་རྣམས་ལ་པེ་ཏུ་ཡན་ཞེས་འབོད་ལ།ཨ་རབ་ནསརྒྱལ་ཁོངས་མེད་པའིཚབ་མིང་སུ་བགྲང་ཡོད།མཉམ་འབྲེལ་རྒྱལ་ཚོགས་ཀྱི་སྡོམ་རྩིས་ལྟར་ན།མིག་སྔར་སོ་ཏི་ཨ་རབ་ཏུ་པེ་ཏུ་ཡན་མི་ཁྲི་བདུན་དང་ཁུ་ཝེ་ཐེ་རུ་པེ་ཏུ་ཡན་མི་ཁྲི༩༣འཚོ་སྡོད་བྱས་ཡོད།ཁོ་ཚོར་རིན་མེད་སློབ་གསོ་དང་སྨན་བཅོས་མྱུར་སྐྱོབ་ཀྱི་འགན་སྲུང་མེད་པ་མ་ཟད།ལས་རྐང་དུ་ཞུགས་པའི་གོ་སྐབས་མེད།རྒྱལ་ཁབ་དང་སྲིད་གཞུང་མང་ཤོས་ཀྱིས་ཁོ་ཚོ་ནི་རྒྱལ་ཁབ་གཞན་ནས་ཡོང་བའི་ཁྲིམས་འགལ་སྡོད་དམངས་རེད་ཅེས་རྩིས་མེད་དུ་བཏང་ཡོད།༢༠༡༡ལོའི་ཟླ༡པོར།ཨ་རབ་རྒྱལ་ཁབ་ནས་རྒོལ་གཏམ་སྤེལ་བའི་བྱ་འགུལ་བྱུང་བའི་བབ་དང་བསྟུན་ནས་ཁུ་ཝེ་ཐེའི་པེ་ཏུ་ཡན་མི་ཡིས་ཁེ་དབང་སྲུང་སྐྱོང་གི་བྱ་འགལ་རབ་དང་རིམ་པ་སྤེལ་བ་དང་།མཐར་སྲིད་གཞུང་གིས་མཁོ་བསྟུན་བྱེད་ཐབས་བཏོན་ཏེ་སྤྱི་དམངས་ཐོབ་ཐང་སྦྱིན་རྒྱུ་མོས་འཐད་བྱུང་ཡང་དུས་ཐོག་ཏུ་དོན་འཁྱོལ་མ་བྱུང་ལུས་པས།ད་ལྟའང་རྒོལ་གཏམ་གྱི་བྱ་འགུལ་བར་མ་ཆད་ལ།ཉེན་རྟོག་པས་དྲག་གནོན་ཡང་ཚད་མེད་མྱོང་བཞིན་ཡོད།